Μελέτη σωματιδιακής ρύπανσης στην ευρύτερη περιοχή της Θεσσαλονίκης:
Creators: name: Κόλλια, Πολυξένη Κωνσταντίνου
Publisher: name: Aristotle University of Thessaloniki
Year: 2012
Subjects: Αιωρούμενα σωματίδια ΡΜ10
Θεσσαλονίκη
Συγκεντρώσεις ΡΜ10
Particulate matter PM10
Thessaloniki
Concentrations PM10

description: Το αντικείμενο της παρούσας διατριβής ειδίκευσης είναι η μελέτη της ρύπανσης που προκαλούν τα αιωρούμενα σωματίδια PM10 στην ευρύτερη περιοχή της Θεσσαλονίκης. Στο 1ο κεφάλαιο, παρατίθενται κάποιες βασικές έννοιες των αιωρούμενων σωματιδίων. Αυτές περιλαμβάνουν την κατανομή του μεγέθους τους, τις μορφές των αερολυμάτων, τη χημική τους σύσταση, τις πηγές παραγωγής τους και τους μηχανισμούς απομάκρυνσής τους. Αναφέρονται επίσης ο χρόνος παραμονής των αιωρούμενων σωματιδίων στην ατμόσφαιρα και οι επιπτώσεις τους στο κλίμα, στο περιβάλλον και στην υγεία του ανθρώπου. Τα μορφολογικά και κλιματολογικά στοιχεία της περιοχής της Θεσσαλονίκης αναφέρονται στο 2ο κεφάλαιο. Στη συνέχεια περιγράφονται τα όργανα και οι μέθοδοι μέτρησης των αιωρούμενων σωματιδίων και παρουσιάζονται αναλυτικά οι σταθμοί μέτρησης και καταγραφής συγκεντρώσεων ΡΜ10. Επίσης παρουσιάζεται το θεσμικό πλαίσιο που έχει θεσπιστεί από την Ευρωπαϊκή Ένωση για τη διαχείριση της ποιότητας του αέρα. Στο 3ο κεφαλαίο, παρουσιάζεται η στατιστική μελέτη της ετήσιας, μηνιαίας και ωριαίας διακύμανσης της σωματιδιακής ρύπανσης, ενώ μελετάται και η συχνότητα εμφάνισης των συγκεντρώσεων των ΡΜ10. Στη συνέχεια εντοπίζονται και μελετώνται οι περιπτώσεις υπερβάσεων των ορίων που έχουν θεσπιστεί από την Ε.Ε. Η επίδραση των μετεωρολογικών παραμέτρων στα επίπεδα των συγκεντρώσεων των ΡΜ10 μελετάται στο 4ο κεφάλαιο. Μελετάται η επίδραση του ανέμου και της βροχής στην κατανομή των συγκεντρώσεων των αιωρούμενων σωματιδίων, ενώ πραγματοποιείται συσχέτιση του ύψους του οριακού στρώματος και του συντελεστή εξαερισμού με τις συγκεντρώσεις των ΡΜ10. Τέλος πραγματοποιείται στατιστική συσχέτιση των συγκεντρώσεων των αστικών και των περιαστικών σταθμών. Στο 5ο κεφάλαιο, παρατίθενται τα κυριότερα συμπεράσματα τα οποία προκύπτουν από την επεξεργασία των μετρήσεων και την ανάλυση των αποτελεσμάτων.
description: The aim of this Master's Thesis is to study the pollution caused by particulate matter PM10 in the greater region of Thessaloniki. In the first chapter we present some basic concepts of particulate matter. These include the distribution of their size, types of aerosols, their chemical composition, production sources and mechanisms of removal. We also present the residence time of aerosols in the atmosphere and their impact on climate, environment and human health. The morphological and climatic conditions of the Thessaloniki area are presented in Chapter 2. We also describe the instruments and methods of measurements of particulate matter and present the recording stations. Finally we present the institutional framework established by the European Union to manage air quality. In the third chapter we present the statistical analysis of annual, monthly and hourly variation of particulate matter pollution. We analyze the frequency of concentrations of PM10. We also identify and analyze the cases of excess of the limits, which have been established by the EU. The influence of meteorological parameters in the levels of PM10 concentrations is discussed in the fourth chapter. The analysis includes the influence of wind and rain on the distribution of concentrations of particulate matter, and a correlation of the boundary layer and the ventilation coefficient, with the concentrations of PM10 is made. Finally we present a correlation of concentrations of urban with suburban stations. The fifth chapter includes the main conclusions arising from our analysis of the PM10 particulates measurements.